Իվանա Բոդրոժիչ

**Իվանա Բոդրոժիչ** (խորվաթերեն՝ Ivana Bodrožić. ), խորվաթ բանաստեղծուհի և արձակագիր:

Ծնվել է 1982 թ. հուլիսի 5-ին Վուկովարում: Սովորել է Զագրեբի ընդհանուր միջնակարգ դպրոցում: Ավարտել է նաև Զագրեբի համալսարանը՝ ստանալով է փիլիսոփայության և խորվաթագիտության մագիստրոսի աստիճան:

1990-ական թվականների պատերազմի ժամանակ նրա հայրը՝ Անտեն, սպանվել է Օվչարայում (պաշտոնապես նշված է որպես անհայտ կորած), և նա իր մոր ու եղբոր հետ՝ որպես փախստական, ապաստանել է ​​Զագրեբում, Կումրովեցում։ 2006-ից 2016 թվականներին, երբ ամուսնացած էր գրող և խմբագիր Ռոման Սիմիչի հետ, կրել է Սիմիչ-Բոդրոժիչ ազգանունը։

Նա արժանացել է երիտասարդ բանաստեղծների համար սահմանված *Գորան* հեղինակավոր գրական մրցանակին՝ 2005 թվականին հրատարակած «Առաջին քայլը դեպի խավար» բանաստեղծական ժողովածուի համար: Այդ նույն ժողովածուի համար ստացել է *Matice hrvatska Kvirin* մրցանակը: Իվանայի բանաստեղծական ստեղծագործությունները հաճախակի հրատարակվում են գրական ամսագրերում (*Vijenac, Quorum, Poezija*), ընդգրկվում ժամանակակից խորվաթական պոեզիայի անթոլոգիաներում՝ *Utjeha kaosa*-ում, *Drugom stranom*-ում։ Նրա բանաստեղծությունները թարգմանվել են եվրոպական տարբեր լեզուներով, իսկ իսպաներեն լույս է տեսել «Առաջին քայլը դեպի խավարը»  ժողովածուի ամբողջական թարգմանությունը:

*Hotel Zagorje* վեպը (հրատարակվել է 2010 թվականին Profil հրատարակչության կողմից) արժանացել է հետևյալ մրցանակներին. *Josip i Ivan Kozarac* (*Հաջողության կանոնադրություն*), *Կոչիչի գրիչ*՝ Բանյա Լուկա — Բելգրադ (ժամանակակից գրականության մեջ ակնառու նվաճումների համար), *Կիկլոպ*՝ սցենարի վերածված լավագույն արձակ ստեղծագործության համար։ 2012 թվականին այդ վեպի գերմաներեն թարգմանությունը հրատարակվել է հեղինակավոր *Hanser* հրատարակչության կողմից, ֆրանսերեն թարգմանությունը՝ ֆրանսիական *Acte Sud*-ի կողմից։ Վեպը հրատարակվել է նաև սերբերեն, սլովեներեն, չեխերեն, մակեդոներեն, թուրքերեն և դանիերեն: *Hotel Zagorje* վեպի հիման վրա Իվանա Բոդրոժիչը, բոսնիացի մրցանակակիր ռեժիսոր Յասմիլա Ժբանիչի հետ, որպես համասցենարիստ՝ գեղարվեստական ​​ֆիլմի սցենար է գրել։ 

2025 թվականին նրա *Որդիներ, դուստրեր* վեպն առաջադրվել է դուբլինյան միջազգային գրական մրցանակի:

Իվանա Բոդրոժիչն ստորագրել է խորվաթների, սերբերի, բոսնիացիների ու չեռնոգորցիների ընդհանուր լեզվի մասին հռչակագիրը:

## Երկեր
* *Prvi korak u tamu*, zbirka poezije, SKUD Ivan Goran Kovačić, Zagreb, 2005. (šp. izd. *Primer paso a la oscuridad*, Baile del Sol, Tenerife, 2011.)
* *Hotel Zagorje*, poluautobiografski roman, Profil multimedija, 2010. 
** Ostala izdanja:
** *Hotel Zagorje*, Modrijan, Ljubljana, 2011. 
** *Hotel Zagorje*, Rende, Beograd, 2011.  
** *Hotel Zagorje*, Biblioteka Profil proza / Večernji list, Profil knjiga, Zagreb, 2012.
** *Hôtel Z*, Actes Sud, Arles, 2012. 
** *Hotel Nirgendwo*, Zsolnay Verlag, Beč, 2012. 
** *Hotel Zagorje*, Magor, Skopje, 2012. 
** *Hotel Zagorje*, Paseka, Prag-Litomyšl, 2012. 
** *Hiçbir yer oteli*, Aylak Adam, Istanbul, 2015. 
** *Hotel Intetsteds*, Tiderne Skifter, Kopenhagen, 2015.
** *Hotel Zagorje*, Park, Budimpešta, 2019.
** *Hotel Tito*, Sellerio, Palermo, 2019.
* *Pričaj mi o tome*, kratka priča, (izašla u *Jutarnjem listu*)
* *Prijelaz za divlje životinje*, zbirka pjesama, VBZ, Zagreb, 2012.
* *Za što sam se spremna potući*, kolumne, Profil knjiga, Zagreb, 2013. 
* *100 % pamuk*, zbirka kratkih priča, VBZ, Zagreb, 2014.
* *Rupa*, roman, Naklada Ljevak-24sata, Zagreb, 2016. 
* *In a sentimental mood: pjesme*, zbirka pjesama, Sandorf, Zagreb, 2017.
* *Klara Čudastvara, slikovnica, ilustracije: Vendi Vernić, Sandorf, Zagreb, 2019.
* *Sinovi, kćeri'', roman, Biblioteka Hermes, Corto Literary, Zagreb, 2020.

## Ծանոթագրություններ

## Արտաքին հղումներ
*  Կենսագրությունը և մատենագրությունը „Goodreads“-ում
*  Կենսագրությունը և մատենագրությունը „Critical Mass“-ում
*  Կենսագրությունը և մատենագրությունը „Corto Literary“-ում

Կատեգորիա:21-րդ դարի բանաստեղծներ
Կատեգորիա:Զագրեբի համալսարանի շրջանավարտներ
Կատեգորիա:Խորվաթ բանաստեղծուհիներ
Կատեգորիա:Խորվաթ կին գրողներ
Կատեգորիա:Պոստմոդեռնիստ գրողներ